text: জাতীয় গণতান্ত্রিক জোট বা এনডিএ (ন্যাশনাল ডেমোক্রেটিক অ্যালায়েন্স) হচ্ছে ভারতের মধ্য-ডান এবং ডানপন্থী রাজনৈতিক দলগুলোর একটি জোট। এই জোটের নেতৃত্বে আছে ভারতীয় জনতা পার্টি (বিজেপি)। এটি বর্তমান ভারতের শাসক জোট।
  
  এর চেয়ারম্যান ছিলেন ভারতের প্রয়াত প্রধানমন্ত্রী অটল বিহারী বাজপেয়ী।  জোটের প্রতিনিধিত্বকারীরা হলেন প্রাক্তন উপপ্রধানমন্ত্রী লাল কৃষ্ণ আদভানি, বর্তমান প্রধানমন্ত্রী এবং লোকসভার সদস্য নরেন্দ্র মোদি;  এবং রাজ্যসভার সভাপতি এবং সামাজিক ন্যায়বিচার ও ক্ষমতায়ন মন্ত্রী থাওয়ার চাঁদ গেহলট এবং স্বরাষ্ট্রমন্ত্রী এবং জোটের বর্তমান সভাপতি অমিত শাহ। জোটটি ১৯৯৯ থেকে ২০০৪ সাল পর্যন্ত ক্ষমতাসীন ছিল। পরবর্তীতে ২০১৪ সালের সাধারণ নির্বাচনে সম্মিলিতভাবে ৩৮.৫% ভোট পেয়ে পুনরায় ক্ষমতায় ফিরে আসে।
  জোটের নেতা নরেন্দ্র মোদী ২০১৪ সালের ২৬ মে তারিখে ভারতের ১৪তম প্রধানমন্ত্রী হিসাবে শপথ নেন। ২০১৯ সালের সাধারণ নির্বাচনে জোট সম্মিলিতভাবে ৪৫.৪৩% ভোটের সাথে আসন সংখ্যা ৩৫৩ আসনে উন্নীত হয়।
  
  বর্তমান সদস্যদল এবং লোকসভায় আসনসংখ্যা
  
  বিভিন্ন রাজ্যে এনডিএ সরকার 
  
  ২০২০ সালের মার্চ পর্যন্ত, বিজেপি মোট ১২টি রাজ্যে তথা অরুণাচল প্রদেশ, আসাম, গোয়া, গুজরাট, হিমাচল প্রদেশ, কর্ণাটক, মধ্যপ্রদেশ, মণিপুর, ত্রিপুরা, উত্তর প্রদেশ এবং উত্তরাখণ্ডের বিধানসভায় সংখ্যাগরিষ্ঠতা অর্জন করেছে।
  হরিয়ানা রাজ্যে বিজেপি গরিষ্ঠ অংশীদার (বিজেপির মুখ্যমন্ত্রী) হিসাবে জননায়ক জনতা পার্টির সাথে ক্ষমতা ভাগাভাগি করেছে।
  
  অন্যদিকে বাকি ৮টি রাজ্যে তথা অন্ধ্র প্রদেশ, বিহার, মেঘালয়, মিজোরাম, নাগাল্যান্ড, উড়িষ্যা, সিকিম এবং তামিলনাড়ুতে (যদিও তামিলনাড়ু বিধানসভায় বিজেপির একটিও আসন নেই) বিজেপি এনডিএ-র অন্যান্য রাজনৈতিক দলের সাথে ছোট অংশীদার হিসাবে জোট বদ্ধ হয়ে ক্ষমতা ভাগাভাগি করেছে।
  
  বিজেপি এর আগে দিল্লি, ছত্তিশগড়, ঝাড়খণ্ড এবং রাজস্থানে একক সংখ্যাগরিষ্ঠ দল হিসেবে ক্ষমতায় ছিল।  অন্যদিকে দলটি জম্মু ও কাশ্মীর, মহারাষ্ট্র, পাঞ্জাব এবং পুদুচেরিতেও জোট সরকারের অংশ হিসাবে শাসন করে ছিল।
  
  কেরালা, তেলেঙ্গানা এবং পশ্চিমবঙ্গে বিজেপি কখনোই ক্ষমতায় ছিল না। তবে তেলেঙ্গানা যখন অন্ধ্রপ্রদেশের অংশ ছিল তখন ১৯৯৯ সাল থেকে ২০০৪ সাল পর্যন্ত বিজেপি তেলুগু দেশম পার্টির সাথে জোটবদ্ধভাবে অন্ধ্রপ্রদেশ শাসন করেছিল।
  
  বর্তমান এনডিএ সরকারের তালিকা
  
  বিধানসভা গুলোতে এনডিএ-র শক্তি
  
  প্রধানমন্ত্রীর তালিকা
  
  নির্বাচন অনুযায়ী জোট
  
  ২০১৯ সালের লোকসভা নির্বাচন
  
  ২০১৪ সালের লোকসভা নির্বাচন  
  
   ৫৪৩টির আসনের মধ্যে ৪২৭টি আসনে বিজেপি ৪২৭জন প্রার্থীকে মনোনয়ন দিয়েছিল। কিন্তু মনোনয়নকালে বাধ্যতামূলক ফর্ম জমা দিতে ব্যর্থ হওয়ার জন্য নীলগিরি আসনে বিজেপি প্রার্থী এস. গুরুমুর্তির মনোনয়ন বাতিল করা হয়েছিল।
  (#) এনপিপি, এনপিএফ এবং এমএনএফ প্রতিটি আসন এবং এনডিএ প্রার্থীদের সমর্থনকারী অন্যান্য ৮ সদস্যের প্রতিদ্বন্দ্বিতা করেছে।
  
  অতীতের সদস্য দলসমূহ
  
  তথ্যসূত্র 
  
  বিষয়শ্রেণী:ভারতের রাজনৈতিক জোট
title: জাতীয় গণতান্ত্রিক জোট